Macintosh TV

thumb
Macintosh TV on Apple Computerin 25. lokakuuta 1993 julkaisema, Macintosh LC -tietokonesarjaan pohjautuva tietokone, jossa on vakiovarusteena TV-viritinkortti. Tietokoneen kotelo sisälsi sekä keskusyksikön että 14" Sony Trinitron CRT-näytön ja laitteiston mukana toimitettiin kaukosäädin. TV-viritin tuki vain NTSC-videostandardia, joten sen markkina-alueeksi rajautui Pohjois-Amerikka. Laitetta valmistettiin 10 000 kappalettaMacintosh TV, Low End Mac . Luettu 27. marraskuuta 2006. ja sen tuotanto lakkautettiin 1. marraskuuta 1995.

Laitteisto
Mustaan koteloon pakattu laite sisälsi Macintosh LC 520:een perustuvat, päivitetyt komponentit. Monitori toisti TV-lähetyksen 16-bittisesti, mutta tietokoneen käyttöön oli vain 8-bittinen tila. Televisiolähetystä ei voinut katsoa samanaikaisesti normaalin tietokoneen käytön kanssa. Päivitettävyys oli olematon ja nopeammasta suorittimesta huolimatta emolevyn kapea väylä hidasti laitteiston toimintaa, laskien Macintosh TV:n suorituskyvyn 85% prosenttiin Macintosh LC III:n suorituskyvystä. 

Tekniset tiedot
 32 MHz:n Motorola 68030 -suoritin + Motorola 68882 -liukulukuprosessori
 1 Mt:n ROM-muisti emolevyllä
 5 Mt:n keskusmuisti, päivitettävissä 8 Mt:n saakka (100 ns 72-pin SIMM)
 512 kt:n VRAM-muistilla varustettu näytönohjain, tukee 8 bittistä 640 x 480 resoluutiota
 160 Mt:n kiintolevy
 2-nopeuksinen CD-ROM
 Käyttöjärjestelmä System 7.1 – 7.6.1

Katso myös
Apple Interactive Television Box
Apple iTV

Lähteet

 Aiheesta muualla 
 Tekniset tiedot Everymac.comissa
 Macintosh TV Apple-history.comissa
 Macintosh TV

Luokka:Applen tietokoneet
Luokka:Vuoden 1993 tietokoneet